Úradný vestník L 205 , 31/07/2001 S. 0021 - 0022



Nariadenie Komisie (ES) č. 1555/2001 z 30. júla 2001, ktorým sa mení a dopĺňa nariadenie (EHS) č. 1859/82 o výbere vykazujúcich podnikov na účely stanovenia príjmu poľnohospodárskych podnikov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 79/65/EHS z 15. júna 1965, ktorým sa zriaďuje sieť na zber účtovných dát o príjmoch a podnikateľskej činnosti poľnohospodárskych podnikov v Európskom hospodárskom spoločenstve [1], naposledy zmenené a doplnené nariadením Rady (ES) č. 1256/97 [2], a najmä na jeho články 4 ods. 4 a 6 ods. 2, keďže: (1) Článok 4 nariadenia Rady č. 79/65/EHS stanovuje, že oblasť zisťovania sa vzťahuje na poľnohospodárske podniky, ktorých hospodárska veľkosť je rovná alebo väčšia než prah vyjadrený v európskych veľkostných jednotkách (EVJ) v zmysle prílohy III k rozhodnutiu Komisie 85/377/EHS zo 7. júna 1985, ktorým sa stanovuje typológia spoločenstva pre poľnohospodárske podniky [3], naposledy zmenenému a doplnenému rozhodnutím 1999/725/ES [4]. (2) Článok 2 nariadenia Komisie (EHS) č. 1859/82 z 12. júla 1982 o výbere vykazujúcich podnikov na účely stanovenia príjmu poľnohospodárskych podnikov [5], naposledy zmeneného a doplneného nariadením (ES) č. 285/2000 [6], stanovuje prahy pre rok 1995 a ďalšie účtovné roky. (3) Štrukturálne zmeny viedli k zníženiu počtu najmenších podnikov a k zmenšeniu ich príspevku k celkovej poľnohospodárskej produkcii, a preto už nie je potrebné ich zahŕňať do zisťovania s cieľom pokryť najvýznamnejšie časti poľnohospodárskej činnosti (aspoň 90 % celkového štandardného príspevku na úhradu). (4) V prípade Talianska je účelné zvýšiť prah z 2 EVJ na 4 EVJ, ale z praktických dôvodov sa však táto úprava môže vykonať až po účtovnom roku 2002. (5) Opatrenia stanovené v tomto nariadení sú v súlade so stanoviskom Výboru spoločenstva pre poľnohospodársku účtovnú dátovú sieť, PRIJALA TOTO NARIADENIE: Článok 1 Článok 2 nariadenia Komisie (EHS) č. 1859/82 sa nahrádza takto: "Článok 2 Pre účtovný rok 2001 (12 po sebe nasledujúcich mesiacov začínajúcich medzi 1. januárom a 1. júlom 2001) a pre ďalšie účtovné roky sú prahy uvedené v článku 4 nariadenia č. 79/65/EHS takéto: –Belgicko: | 16 EVJ | –Holandsko: | 16 EVJ | –Dánsko: | 8 EVJ | –Nemecko: | 8 EVJ | –Francúzsko: | 8 EVJ | –Luxembursko: | 8 EVJ | –Rakúsko: | 8 EVJ | –Fínsko: | 8 EVJ | –Švédsko: | 8 EVJ | –Spojené kráľovstvo(okrem Severného Írska): | 16 EVJ | –Severné Írsko | 8 EVJ | –Írsko | 2 EVJ | –Taliansko | 2 EVJ | –Grécko | 2 EVJ | –Španielsko | 2 EVJ | –Portugalsko | 2 EVJ | Pre Taliansko je prah definovaný v prvom pododseku 4 EVJ pre účtovný rok 2002 (12 po sebe nasledujúcich mesiacov začínajúcich medzi 1. januárom a 1. júlom 2002) a pre ďalšie účtovné roky." Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Bude sa uplatňovať od účtovného roku 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. júla 2001 Za Komisiu Frederik Bolkestein člen Komisie [1] Ú. v. ES 109, 23.6.1965, s. 1859/65. [2] Ú. v. ES L 174, 2.7.1997, s. 7. [3] Ú. v. ES L 220, 17.8.1985, s. 1. [4] Ú. v. ES L 291, 13.11.1999, s. 28. [5] Ú. v. ES L 205, 13.7.1982, s. 5. [6] Ú. v. ES L 31, 5.2.2000, s. 79. --------------------------------------------------